**Povzetek revizijskega poročila *Pravilnost poslovanja politične stranke DeSUS – Demokratična stranka upokojencev Slovenije v letu 2018***

Računsko sodišče je izvedlo revizijo *pravilnosti poslovanja politične stranke DeSUS – Demokratična stranka upokojencev Slovenije v letu 2018.*

*Cilj revizije* je bil izrek mnenja o pravilnosti poslovanja politične stranke DeSUS – Demokratična stranka upokojencev Slovenije v letu 2018. Računsko sodišče je preverjalo skladnost poslovanja politične stranke DeSUS – Demokratična stranka upokojencev Slovenije z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke DeSUS – Demokratična stranka upokojencev Slovenije v letu 2018 izreklo *pozitivno mnenje*.

Računsko sodišče ni zahtevalo predložitve odzivnega poročila, ker je politična stranka DeSUS
– Demokratična stranka upokojencev Slovenije že med revizijskim postopkom izvedla ustrezni popravljalni ukrep, saj je skupni znesek denarnih prispevkov, ki jih je prejela v nasprotju z Zakonom o volilni in referendumski kampanji, nakazala v humanitarne namene.

Ljubljana, 7. julija 2020